Predkladacia správa

	Úrad pre dohľad nad zdravotnou starostlivosťou je podľa § 19 ods. 1 písm. b) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov povinný predložiť vláde SR správu o hospodárení za prvý polrok 2007 do troch mesiacov po skončení kalendárneho polroka.

	Úrad pre dohľad nad zdravotnou starostlivosťou správu o hospodárení za prvý polrok 2007 predložil a konzultoval s Ministerstvom financií SR a s Ministerstvom zdravotníctva SR formou medzirezortného pripomienkového konania. 

Správna rada Úradu pre dohľad nad zdravotnou starostlivosťou na svojom zasadnutí dňa 18. septembra 2007 uznesením č. 52/2007 správu o hospodárení prerokovala a doporučila predložiť dozornej rade na schválenie.

Dozorná rada Úradu pre dohľad nad zdravotnou starostlivosťou na svojom zasadnutí dňa 20. septembra 2007 uznesením č. 221/2007 správu o hospodárení za prvý polrok 2007 prerokovala a odporučila predsedovi úradu predložiť správu vláde SR.